OpenLLM-France/wikimedia huggingface dataset:
# Brancaleone Doria

Brancaleone Doria fou un noble sard d'ascendència genovesa. Es casà amb Elionor d'Arborea. Era membre d'una branca de la influent família Doria, de la república de Gènova, fill de Brancaleone i Giacomina.

## Biografia

El 16 de març de 1357 es convertí en vassall de Pere III el Cerimoniós, rei de Sardenya, per a legitimar les possessions del seu pare a l'illa.
Quan Hug III d'Arborea, el germà d'Elionor, buscava obtenir una aliança matrimonial amb Gènova, la seva elecció per a un cunyat recaigué en Brancaleone. El matrimoni va tenir lloc el 1376, i va ser únicament una aliança política perquè la família d'Elionor era oposada a les pretensions reials de la Corona d'Aragó a l'illa, amb les quals Brancaleone estava vinculat. Ja en el moment del seu matrimoni, tenia fills il·legítims: Giannettino i Nicholas, amb una dona anònima.
Quan Hug va ser assassinat el 1383, el petit fill d'Elionor i Brancaleone, Frederic I d'Arborea, va ser el successor al jutjat d'Arborea. En aquell moment, Brancaleone era a Catalunya per rebre del rei el títol de comte de Monteleone. Tan aviat com Pere III va saber de l'elecció de Frederic, feu arrestar Brancaleone i l'envià a Càller, on fou empresonat primer a la torre de Sant Pancraç i després a la de l'Elefant de les muralles de la ciutadella. Arborea era governat mentrestant per Elionor.
Frederic morí jove i fou succeït pel segon fill de Brancaleone i Elionor, Marià V d'Arborea. Brancaleone fou alliberat finalment l'1 de gener de 1390. La seva fidelitat a la Corona d'Aragó s'havia trencat definitivament.
L'1 d'abril de 1391, Brancaleone atacà Castell de Càller i el 16 d'agost ocupà Sàsser i Osilo amb el seu fill Marià. El setembre, conquerí els castells de Fava, Galtellì, Bonvehì i Pedreso. El 1407 només l'Alguer, Longosardo i Castell de Càller romanien sota control de la Corona d'Aragó. En una carta escrita a Sanluri el 3 de febrer de 1392 anuncià que havia recuperat tots els territoris conquerits per la Corona d'Aragó el 1388. El 16 de març, una flota enviada des de Sicília sota el comandament de Martí l'Humà es presentà al cap de Sant Marc per tal de frenar la rebel·lió de Brancaleone, però l'intent fracassà.
Després de la mort del seu fill Marià V (1407), Arborea passà a mans Guillem II de Narbona, com a besnet de Marià IV. Brancaleone es retirà a les seves possessions de Monteleone (Roccadoria). Es deixen de tenir notícies d'ell poc abans de la batalla de Sanluri (1409).

## Referències

* 1 2 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 55
# Branchdale

Branchdale és una concentració de població designada pel cens dels Estats Units a l'estat de Pennsilvània. Segons el cens del 2000 tenia 436 habitants.

## Demografia

Segons el cens del 2000, Branchdale tenia 436 habitants, 185 habitatges, i 113 famílies. La densitat de població era de 198 habitants per quilòmetre quadrat.
Dels 185 habitatges en un 28,1% hi vivien nens de menys de 18 anys, en un 47,6% hi vivien parelles casades, en un 11,9% dones solteres, i en un 38,9% no eren unitats familiars. En el 34,1% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,04.
Per edats la població es repartia de la següent manera: un 24,5% tenia menys de 18 anys, un 6,9% entre 18 i 24, un 28,9% entre 25 i 44, un 19,3% de 45 a 60 i un 20,4% 65 anys o més.
L'edat mediana era de 38 anys. Per cada 100 dones de 18 o més anys hi havia 83,8 homes.
La renda mediana per habitatge era de 27.321 $ i la renda mediana per família de 36.563 $. Els homes tenien una renda mediana de 31.944 $ mentre que les dones 21.563 $. La renda per capita de la població era de 14.378 $. Entorn del 5,7% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Branchdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Branchdale». American Fact Finder. Oficina del Cens dels Estats Units, 12-01-2010.
# Brises

Brises (en grec antic Βρίσης), va ser, segons la mitologia grega, el pare de Briseida. Era rei dels leleges, a la Cària, o bé, segons tradicions més esteses, germà de Crises, pare de Criseida i sacerdot d'Apol·lo de la ciutat de Lirnessos, saquejada pels grecs durant la guerra de Troia.
A més de la seva filla Hipodàmia (o Briseida), tenia un fill, Eeció, (diferent del rei de Tebes pare d'Andròmaca). Quan Aquil·les va destruir la seva ciutat i matà Eeció, Brises es va penjar. Briseida va ser la que va provocar la còlera d'Aquil·les que l'allunyà de la guerra quan va ser presa a aquest heroi per donar-la a Agamèmnon.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 74. ISBN 9788496061972.
# Jack Wild

Jack Wild (Royton, aleshores Lancashire i actualment al Gran Manchester, 30 de setembre de 1952 − Tebworth, Bedfordshire, Anglaterra, 2 de març de 2006) va ser un actor britànic.

## Filmografia

* 1967: Danny the Dragon
* 1968: Oliver!
* 1969-1971: H.R. Pufnstuf
* 1970: Pufnstuf
* 1971: Melody
* 1971: Flight of the Doves
* 1972: Caterpiller Taxis
* 1972: The Wild Little Bunch
* 1973: The 14
* 1976: Keep It Up Downstairs
* 1981: Alice
* 1991: Robin des Bois: príncep des voleurs
* 1998: Basil
* 2005: Moussaka & Chips

## Premis i nominacions
### Nominacions

* 1969: Oscar al millor actor secundari per Oliver!

## Referències

* ↑ «Jack Wild obituary». The Independent.
* ↑ «Child star Jack Wild, the Artful Dodger, dies of cancer aged 53». The Guardian, 03-03-2006.
* ↑ Vallance, Tom «Jack Wild». The Independent, 03-03-2006.
# Britton (Dakota del Sud)

Britton és una població dels Estats Units a l'estat de Dakota del Sud. Segons el cens del 2000 tenia 1.328 habitants.

## Demografia

Segons el cens del 2000, Britton tenia 1.328 habitants, 580 habitatges, i 346 famílies. La densitat de població era de 732,5 habitants per km².
Dels 580 habitatges en un 27,4% hi vivien nens de menys de 18 anys, en un 49,5% hi vivien parelles casades, en un 6,9% dones solteres, i en un 40,2% no eren unitats familiars. En el 37,4% dels habitatges hi vivien persones soles el 22,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,9% tenia menys de 18 anys, un 5% entre 18 i 24, un 23,2% entre 25 i 44, un 22,2% de 45 a 60 i un 26,7% 65 anys o més.
L'edat mediana era de 44 anys. Per cada 100 dones de 18 o més anys hi havia 82,9 homes.
La renda mediana per habitatge era de 31.148 $ i la renda mediana per família de 37.639 $. Els homes tenien una renda mediana de 29.931 $ mentre que les dones 18.500 $. La renda per capita de la població era de 18.327 $. Entorn del 5,7% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Britton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- Britton». American Fact Finder. Oficina del Cens dels Estats Units, 12-01-2010.
# Jordi Pedret i Grenzner

Jordi Pedret i Grenzner (Barcelona, 29 d'octubre de 1950) és un advocat i polític català, diputat al Congrés dels Diputats.

## Biografia

Llicenciat en Dret, és i professor titular de l'Escola Universitària de Treball Social de Barcelona. Ingressa a Convergència Socialista de Catalunya en 1974 i després passa al PSC-Congrés, i d'ací l'actual Partit dels Socialistes de Catalunya (PSC-PSOE) el 1978.
És president del Consell de la Federació PSC-Barcelona. Membre del Consell Nacional del PSC, vicepresident Acsur-Las Segovias, soci de l'Associació Catalana de Juristes Demòcrates i d'Associació per l'ONU. També és patró de la Fundació Ramón Rubial - Espanyols en el Món, de la Fundació Andreu Nin i vicepresident de la Fundació ArtSur.
Políticament ha estat diputat pel PSC per la província de Barcelona a les eleccions generals espanyoles de 1986, 1993, 1996, 2000, 2004 i 2008. Durant el seu mandat fou membre de la Delegació espanyola en l'Assemblea Parlamentària Euromediterrània (APEM) i Coordinador de l'Intergrup Parlamentari per Palestina.

## Enllaços externs

* Bloc personal de Jordi Pedret
* Fitxa del Congrés dels Diputats (castellà)
* Jordi Pedret i Grenzner a El País
# CBO

CBO té els següents significats:
* Congressional Budget Office, agència federal del Congrés dels Estats Units
* Collateralized bond obligation, un dels tipus d'obligació de deute garantida
* Organització basada en la comunitat (del nom en anglès Community-Based Organization), tipus d'organització no governamental que treballa a nivell local
# Brooker

Brooker és una població dels Estats Units a l'estat de Florida. Segons el cens del 2000 tenia 352 habitants.

## Demografia

Segons el cens del 2000, Brooker tenia 352 habitants, 123 habitatges, i 93 famílies. La densitat de població era de 261,4 habitants per km².
Dels 123 habitatges en un 36,6% hi vivien nens de menys de 18 anys, en un 60,2% hi vivien parelles casades, en un 13,8% dones solteres, i en un 23,6% no eren unitats familiars. En el 22,8% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,16.
Per edats la població es repartia de la següent manera: un 26,1% tenia menys de 18 anys, un 8,8% entre 18 i 24, un 24,1% entre 25 i 44, un 25% de 45 a 60 i un 15,9% 65 anys o més.
L'edat mediana era de 38 anys. Per cada 100 dones de 18 o més anys hi havia 88,4 homes.
La renda mediana per habitatge era de 40.000 $ i la renda mediana per família de 40.938 $. Els homes tenien una renda mediana de 29.000 $ mentre que les dones 22.000 $. La renda per capita de la població era de 15.091 $. Entorn del 8,8% de les famílies i el 14% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brooker». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Brooker». American Fact Finder. Oficina del Cens dels Estats Units, 12-01-2010.
# Ferdinand Le Drogo

Ferdinand Le Drogo (Pontivy, 10 d'octubre de 1903 - Gwened, 23 d'abril de 1976) fou un ciclista francès, que fou professional entre 1926 i 1937. Era germà del també ciclista Paul Le Drogo. En el seu palmarès com a ciclista professional destaquen dos campionats nacionals de ciclisme en ruta, el 1927 i 1928, una etapa al Tour de França de 1927 i el segon lloc al Campionat del Món de Ciclisme de 1931.

## Palmarès

* 1926
** 1r del Tour de les Cornualles
** 1r de la Nantes-Les Sables d'Olonne
** 1r del Circuit dels Asos de l'Oest
* 1927
** Campió de França en ruta
** Vencedor d'una etapa al Tour de França
** Vencedor en dues etapes de la Volta a Catalunya
* 1928
** Campió de França en ruta
* 1930
** 1r al Gran Premi de Poitiers
** 1r a Châtellerault
* 1931
** 1r a la Rennes-París-Rennes
** 1r al Circuit d'Aulne
** 1r a les 24 hores de Beziers amb André Leducq
** Medalla de plata al Campionat del Món de Ciclisme en ruta
* 1932
** 1r al Circuit d'Aulne

### Resultats al Tour de França

* 1927. Abandona (9a etapa). Vencedor d'una etapa. Porta el mallot groc durant 1 etapa
* 1929. Abandona (9a etapa)

## Referències

* ↑ «matchID - Moteur de recherche des décès». [Consulta: 6 juliol 2024].
* ↑ «LE DROGO Ferdinand». [Consulta: 6 juliol 2024].
* ↑ ONLUS®, Museo del Ciclismo Associazione Culturale. «Museo del Ciclismo - Ferdinand LE DROGO» (en italià). [Consulta: 6 juliol 2024].
* ↑ «Palmarès de Ferdinand Le Drogo (Fra)». [Consulta: 6 juliol 2024].

## Enllaços externs

* Palmarès de Ferdinand Le Drogo
# Pereléssok

Pereléssok (en rus: Перелесок) és un poble (un possiólok) del krai de Khabàrovsk, a Rússia, que el 2012 tenia 24 habitants. Pertany al districte rural de Bikinski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Piscinas

Piscinas (en sard, Piscinas) és un municipi italià, dins de la Província de Sardenya del Sud. L'any 2007 tenia 886 habitants. Es troba a la regió de Sulcis-Iglesiente. Limita amb el municipi de Giba, Masainas, Santadi, Teulada (CA), Tratalias i Villaperuccio.

## Administració

Llista d'alcaldes :
| Període | Identitat | Partit |
| 2005- | Sandro Pinna | Llista Cívica |
# Pedrinyà

«Pedrinyà» té aquests significats:
* Pedrinyà (Crespià), poble del municipi de Crespià, al Pla de l'Estany.
* Pedrinyà (la Pera), poble del municipi de la Pera, al Baix Empordà.
# Bèrra

«Bèrra» té aquests significats:
* Bèrra (Alps Marítims), municipi francès al departament dels Alps Marítims (regió de Provença – Alps – Costa Blava)
* Bèrra de l'Estanh, municipi francès al departament de les Boques del Roine (regió de Provença – Alps – Costa Blava)
* Cantó de Bèrra de l'Estanh, cantó francès del districte d'Istre (departament de les Boques del Roine)
* Estany de Bèrra, estany litoral de Provença, dins el departament francès de les Boques del Roine
# Acord sobre la conservació dels cetacis en la Mar Negra, la Mar Mediterrània i la Mar Atlàntica Contigua

L'Acord sobre la conservació dels cetacis en la Mar Negra, la Mar Mediterrània i la Mar Atlàntica Contigua (ACCOBAMS) és una eina jurídica de conservació de la biodiversitat basada en la cooperació. El seu objectiu és reduir les amenaces que pesen sobre els cetacis, particularment ampliant els coneixements sobre aquests animals.
Aquest acord intergovernamental plasma la voluntat dels països signants de preservar totes les espècies de cetacis i els seus hàbitats en el seu àmbit geogràfic mitjançant la imposició de mesures més restrictives que les que marcaven els textos anteriors.
L'acord és el fruit de consultes entre els secretariats de quatre convencions:
* la Convenció de Barcelona per a la protecció del medi marí i la regió costanera del Mediterrani, així com el seu Protocol relatiu a les àrees especialment protegides i la diversitat biològica del Mediterrani
* la Convenció de Bonn Sobre la Conservació de les Espècies Migratòries d'Animals Silvestres
* la Convenció de Berna relativa a la conservació de la vida salvatge i del medi natural d'Europa
* la Convenció de Bucarest sobre la protecció de la mar Negra contra la contaminació
Tenint en compte caràcter migratori d'aquestes espècies, l'acord fou conclòs finalment sota els auspicis de la Convenció de Bonn (PNUE/CMS). Fou signat el 24 de novembre del 1996 i entrà en vigor l'1 de juny del 2001.
L'àmbit de l'Acord consisteix en totes les aigües marítimes de la mar Negra, la Mediterrània i la zona atlàntica adjacent situada a l'oest de l'estret de Gibraltar. Inclou el Santuari Pelagos per als mamífers al nord-oest de la mar Mediterrània, establert per França, Itàlia i Mònaco.
L'acord és el primer acord que vincula els països d'aquestes subregions per a un treball comú relacionat amb la conservació dels cetacis. Un dels aspectes innovadors de l'Acord és que inclou els països que no es troben en el seu àmbit geogràfic, però que tenen vaixells actius a la zona que poden afectar la conservació dels cetacis. El 2010, les parts de l'acord van adoptar una resolució per estendre a l'Atlàntic l'àmbit geogràfic de l'acord a fi de cobrir les zones econòmiques exclusives d'Espanya i Portugal.
El 2014, els signataris de l'acord van registrar una marca per promoure una observació de balenes respectuosa amb els animals i el medi del mar: la marca High Quality Whale Watching.
A 2018, l'acord tenia 24 parts: Albània, Algèria, Bulgària, Croàcia, Egipte, Eslovènia, Espanya, França, Geòrgia, Grècia, Itàlia, el Líban, Líbia, Malta, el Marroc, Mònaco, Montenegro, Portugal, Romania, Síria, Tunísia, Turquia, Ucraïna i Xipre.

## Referències

* ↑ «Acord del Govern pel qual s'acorda instar la Comissió Europea a proposar la declaració del corredor de cetacis de la demarcació marina llevantina-balear com a zona d'especial protecció d'importància per a la mediterrània (ZEPIM), del Conveni per a la protecció de la Mar Mediterrània contra la contaminació, i aplicar un règim preventiu de protecció a aquesta àrea». Generalitat de Catalunya, 19 juliol 2016. [Consulta: 24 novembre 2020].
# Emiliano Zapata

Emiliano Zapata Salazar (Anenecuilco, Morelos, 8 d'agost de 1879 – Chinameca, Morelos, 10 d'abril de 1919) fou un dirigent revolucionari mexicà, considerat figura prominent de la Revolució Mexicana que es va aixecar en armes contra del govern de Porfirio Díaz el 1910. És considerat un dels herois de Mèxic.
Des de 1909 Zapata era un dirigent dels camperols a Morelos, el seu estat natal. El 1911 es va convertir en el cap del moviment revolucionari del sud del país, demandant una reforma agrària radical ("la terra pertany a qui la treballa", va ser el seu lema).
Després de l'assassinat de Francisco I. Madero i la presa del poder per Victoriano Huerta, la lluita armada s'incrementà i Zapata es va convertir en un dels caps revolucionaris més importants, introduint reformes molt radicals a Morelos, raó per la qual va ser assassinat amb traïdoria, suposadament per ordres del nou president i promotor de la nova constitució, Venustiano Carranza. No obstant això, el seu llegat i moltes de les seves demandes a favor dels camperols van ser incorporades a la nova constitució, la qual establia el repartiment de la terra gratuïtament a tots els camperols com a dret constitucional i una reforma agrària.
Avui dia, l'Exèrcit Zapatista d'Alliberament Nacional, un moviment pro-indígena de l'estat de Chiapas, utilitza el nom del revolucionari, identificant-se amb la seva lluita a favor dels camperols.

## Curiositats

L'any 2000 el grup català Lax'n'Busto li va dedicar una cançó.

## Referències

* ↑ «Emiliano Zapata». Gran Enciclopèdia Catalana. Barcelona: Grup Enciclopèdia Catalana.
* ↑ «Emiliano Zapata (Lax'n'Busto)». Acords.net.

## Vegeu també

* Revolució Mexicana
# Mestra (mitologia)

Mestra (en grec antic Μήστρα), va ser, en mitologia grega, la filla d'Erisícton, un rei de Tessàlia que va destruir un bosc consagrat a Demèter. La deessa el va condemnar a patir una fam insaciable.
Per a aconseguir recursos per comprar menjar pel seu pare, que s'havia gastat el patrimoni en pocs dies degut al càstig de la deessa, Mestra es venia com a esclava. Però havia rebut del seu amant Posidó la facultat de transformar-se a voluntat, i cada cop s'escapava amb facilitat de casa del seu amo, per tornar a repetir l'operació de vendre's. De totes maneres, la perpètua fam d'Erisícton, convertit en un pidolaire, va fer que acabés menjant-se ell mateix.
Mestra, alliberada de l'obligació cap al seu pare, es casà amb Autòlic, l'avi d'Odisseu.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 362. ISBN 9788496061972.
Viccionari
# AMD K12

La microarquitectura K12 és la primera arquitectura customitzable d'AMD basada amb el conjunt d'instruccions ARMv8-A, igual que la seva predecessora, la sèrie A1100 (també coneguda amb el sobrenom de “Seattle”), que també estava basada amb aquest conjunt d'instruccions i utilitzava cores ARM Cortex-A57.
La idea seria que constessin d'una arquitectura de 14nm, tot i que això està per determinar. Aquesta microarquitectura se centrarà en àmbits que requereixen altes velocitats i alt rendiment en termes de potència, com ara servidors i sistemes embedded.
Actualment està en desenvolupament, i està previst que surti al llarg del 2017, un cop ja hagi sortit l'arquitectura AMD Zen.

## Vegeu també

* AMD Zen
* AMD Excavator

## Referències

* ↑ Shimpi, Anand Lal. «AMD Announces K12 Core: Custom 64-bit ARM Design in 2016». AnandTech, Maig 5, 2014. [Consulta: Juny 1, 2014].
* ↑ Hruska, Joel. «the-opteron-a1100-is-finally-here AMD's first ARM-based processor, the Opteron A1100, is finally here». ExtremeTech, Gener 14, 2016. [Consulta: Octubre 12, 2016].
* ↑ Shah, Agam. «AMD turns back to x86 for server reboot as it downgrades ARM». PC World, Agost 11, 2016. [Consulta: Octubre 14, 2016].
* ↑ Moammer, Khalid. «AMD Zen And K12 CPU Designs Completed, Coming In 2016 And 2017 Respectively». WCCFTech, Octubre 19, 2015. [Consulta: Octubre 14, 2016].
* ↑ Windeck, Christof. «AMD setzt ganz auf "Zen"-Prozessoren» (en alemany). Heise, Maig 6, 2015. [Consulta: Maig 7, 2015].
* ↑ «AMD delays introduction of K12-based processors to 2017» (en anglès americà). [Consulta: 21 desembre 2020].
# Adusi

Adusi (grec antic: Ἀδούσιος, Adoúsios, llatí: Adusius) fou un general persa que segons explica Xenofont a la Ciropèdia, fou enviat per Cir II el Gran amb un exèrcit a Cària i va posar fi als diversos conflictos del país. Va fer servir una trampa per unir els dos camps. Va concloure un tractat amb ambdues parts, tot i demanar que no en parlin amb ningú. Els va convidar la mateixa nit, i mentrestant va ocupar les fortaleses d'ambdós. L'endemà va reeixir a fer-les signar el tractat, malgrat que es van sentir enganysat.
Després va ajudar a Histaspes a dominar Frígia, i fou nomenat sàtrapa de Cària, tal com els habitants havien demanat.

## Referències

* 1 2 «Adu'sius». A: William Smith (ed.). A Dictionary of Greek and Roman biography and mythology (en anglès). Londres: John Murray, 1870.
* ↑ Almagor, Eran. Plutarch and the Persica. Edinburgh: Edinburgh University Press, 2018, p. 208-209. ISBN 978-0-7486-4556-5.
# Abbottina liaoningensis

Abbottina liaoningensis és una espècie de peix cipriniforme de la família dels ciprínids.

## Morfologia

Els mascles poden assolir els 6,6 cm de longitud total.

## Distribució geogràfica

Es troba a la Xina.

## Referències

* ↑ Jordan, D. S. & Fowler, H. W. 1903. A review of the cyprinoid fishes of Japan. Proceedings of the United States National Museum 811-862.
* ↑ BioLib
* 1 2 FishBase (anglès)
* ↑ Yue, P., 1998. Gobioninae. p. 232-389. A Chen, Y.-Y. i cols. (Eds). Fauna Sinica. Osteichthyes. Cypriniformes II. Science Press. Beijing. 1-531.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Liu, C.-X., K.-J. Qin, i cols. 1987. Fauna Liaoningica. Pisces. Liaoning Science and technology Press. Fauna Liaoningica: 1-552.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.